യുദ്ധം അവസാനിച്ചു, അമ്യൂസ്മെന്റ് പാര്ക്കില് കളിച്ചുല്ലസിച്ച് താലിബാന് ഭീകരര് കാബൂള്: അഫ്ഗാനിസ്ഥാനില് അധികാരം പിടിച്ചെടുത്തതിന് പിന്നാലെ അമ്യൂസ്മെന്റ് പാര്ക്കിലും ജിമ്മിലും കളിച്ചുല്ലസിച്ച് താലിബാന് ഭീകരര്. കാബൂളിലെ ചെറിയ കുട്ടികള്ക്ക് വേണ്ടി നിര്മ്മിച്ച അമ്യൂസ്മെന്റ് പാര്ക്കിലെ റൈഡുകളില് കയറിയിരുന്ന് താലിബാന് ഭീകരര് ആസ്വദിക്കുന്ന വീഡിയോയാണ് പുറത്ത് വന്നിരിക്കുന്നത്. കുഞ്ഞുങ്ങള്ക്കുള്ള ഇലക്ട്രിക് കാറുകള് ഓടിക്കുന്ന ഭീകരരുടെ കയ്യില് തോക്കും ഉണ്ട്. ചുറ്റും നില്ക്കുന്ന മറ്റ് ഭീകരര് ഇവരെ കയ്യടിച്ച് പ്രോത്സാഹിപ്പിക്കുന്നതും വീഡിയോയില് കാണാം. ഭീകരര് വട്ടത്തില് കുട്ടിക്കുതിരകള് ഓടിക്കുന്ന വീഡിയോയാണ് മറ്റൊന്ന്. കാബൂളില് പ്രസിഡന്ഷ്യല് കൊട്ടാരത്തില് പ്രവേശിച്ച ഭീകരര് അവിടുത്തെ ജിമ്മില് വ്യായാമം ചെയ്യുന്ന വീഡിയോയും വൈറലായി. ഇത് കൂടാതെ അഫ്ഗാന് സര്ക്കാരിന് ഇന്ത്യയുടെ സംഭാവനയായ പാര്ലമെന്റ് കെട്ടിടത്തില് കയറിയ തീവ്രവാദികള് സ്പീക്കറുടെ അടക്കം കസേരകളില് ഇരിക്കുന്നതും, അവിടെയുള്ള സാധന സാമഗ്രികള് എടുത്ത് പരിശോധിക്കുന്നത വീഡിയോയും സമൂഹ മാദ്ധ്യമങ്ങളില് പ്രചരിക്കുന്നുണ്ട്. അംഗങ്ങള് വോട്ടെടുപ്പിനായി ഉപയോഗിക്കുന്ന കാര്ഡുകള് എന്തിനുള്ളതാണെന്ന് പോലും അറിയാതെ കൗതുകത്തോടെ നോക്കുന്നുമുണ്ട് ഭീകരര്.